FC Botoşani îşi păstrează locul în Superliga României, după ce a învins-o pe CS Mioveni cu scorul de 1-0, vineri seară, în deplasare, în manşa secundă a barajului de menţinere / promovare. Unicul gol al partidei a fost înscris de Sebastian Mailat, cu un şut pe lângă Croitoru, după un assist al lui Florescu (’74). FC Botoşani câştigase cu 1-0 în prima manşă.
FC Botoşani s-a clasat pe locul 8 în play-out-ul Superligii. CS Mioveni a încheiat pe locul 5 în play-off-ul Ligii a II-a.